Iohannis a vorbit cu Erdogan despre rolul NATO în regiune și despre parteneriatul strategic dintre cele două țări
Klaus Iohannis a anunțat că vineri a purtat o discuție telefonică cu președintele Turciei, Recep Tayyip Erdogan. Cei doi au discutat despre parteneriatul strategic dintre cele două țări și despre rolul NATO în asigurarea securității în regiune. Discuția vine și în contextul în care președintele României a anunțat că intră în competiția pentru funcția de secretar general al NATO, iar Turcia s-ar putea opune alegerii olandezului Mark Rutte.